CELEX: 62012CN0433
Language: mt
Date: 2012-09-26 00:00:00
Title: Kawża C-433/12 P: Appell ippreżentat fis- 26 ta’ Settembru 2012 minn Luigi Marcuccio mid-digriet mogħti mill-Qorti Ġenerali (It-Tieni Awla) fit- 3 ta’ Lulju 2012 fil-Kawża T-27/12, Marcuccio vs Il-Qorti tal-Ġustizzja

17.11.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 355/13
            
         Appell ippreżentat fis-26 ta’ Settembru 2012 minn Luigi Marcuccio mid-digriet mogħti mill-Qorti Ġenerali (It-Tieni Awla) fit-3 ta’ Lulju 2012 fil-Kawża T-27/12, Marcuccio vs Il-Qorti tal-Ġustizzja
   (Kawża C-433/12 P)
   2012/C 355/22
   Lingwa tal-kawża: it-Taljan
   
      Partijiet
   
   
      Appellant: Luigi Marcuccio (rappreżentant: G. Cipressa, avukat)
   
      Parti oħra fil-proċedura: Il-Qorti tal-Ġustizzja tal-Unjoni Ewropea
   
      Talbiet
   
   
               —
            
            
               tannulla fl-intier tiegħu u mingħajr ebda eċċezzjoni d-digriet tal-Qorti Ġenerali tat-3 ta’ Lulju 2012 fil-Kawża T-27/12;
            
         
               —
            
            
               prinċipalment: tikkundanna lill-Qorti tal-Ġustizzja għall-ħlas lura tal-ispejjeż tal-proċeduri sostnuti mill-appellant fl-ewwel istanza tal-kawża kif ukoll fl-appell u tilqa’ fl-intier tagħhom u mingħajr l-ebda eċċezzjoni t-talbiet magħmula mir-rikorrent fil-korp tal-att promotur fl-ewwel istanza;
            
         
               —
            
            
               sussidjarjament: tirrinvija l-kawża quddiem il-Qorti Ġenerali sabiex din tiddeċiedi mill-ġdid fuq il-mertu.
            
         
      Aggravji u argumenti prinċipali
   
   Id-digriet appellat huwa evidentement vvizzjat b’nuqqas assolut ta’ motivazzjoni, kif ukoll bl-assenza ta’ natura raġonevoli, u ta’ loġika u bi żnaturament tal-fatti. Il-Qorti Ġenerali wettqet żball meta kklassifikat diversi ittri mibgħuta mill-appellant lill-Avukat Ġenerali Ewlieni tal-Qorti tal-Ġustizzja bħala talbiet għal eżami mill-ġdid skont l-Artikolu 256(2) TFUE.